Астанада балабақша меңгерушілері балаларды тамақтандыруға бөлінген 35 млн теңгені жымқырған
DATE: 12:08, 05 Тамыз 2024 | GMT +5
TITLE: Астанада балабақша меңгерушілері балаларды тамақтандыруға бөлінген 35 млн теңгені жымқырған
URL: https://kaz.inform.kz/news/astanada-balabaksha-mengerushler-balalardi-tamaktandiruga-bolngen-35-mln-tengeden-astam-karazhatti-zhimkirgan-d68071/
META: DATE: 12:08, 05 Тамыз 2024 | GMT +5
TOTAL WORDS: 134
AUTHOR(S):
TEXT: Астана қаласы прокуратурасы баспасөз қызметінің мәліметінше, бұрынғы балабақша басшылары мәзірге сәйкес қажетті азық-түлік көлемін көрсете отырып өтінімдер берген. Бұл ретте алдын ала өнім берушімен қылмыстық сөз байласып, олар толық жеткізілім туралы құжаттарға жалған мәліметтер енгізген. Қылмыстық схеманың бастамашысы және қылмыстық келісімнің тікелей ұйымдастырушысы бұрын сотталған олардың сыбайласы болған. Мемлекеттік айыптаушы – прокурор сотталғандардың кінәсін дәлелдейтін барлық айғақтарды ұсынды. Сот үкімімен балабақша меңгерушілеріне тағайындалған барлық мерзімге пробациялық бақылау белгілене отырып, 2 жылдан 3 жылға дейінгі мерзімге бас бостандығын шектеуге, мәжбүрлі еңбекке тартуға және мемлекеттік қызметте қызмет атқаруға өмір бойына тыйым салуға сотталды. Жеңілдететін мән-жайлар ретінде, меңгерушілердің келтірілген залалды өтегені, кінәларын толық мойындағаны және олардың кішкентай балаларының бар екендігі танылды. Ұқсас қылмыстар үшін өтелмеген соттылығы болған олардың сыбайласы 4 жыл бас бостандығынан айырылды. Жымқырған 35 млн теңгеден астам қаражаттың барлығы бюджетке қайтарылды. Үкім заңды күшіне енді
